ગુજરાત વિધાનસભાના પૂર્વ અધ્યક્ષ અને વર્તમાનમાં કર્ણાટકના રાજ્યપાલ વજુભાઇ વાળાએ રાજ્યપાલ બનતા આપેલા રાજીનામાને પગલે ખાલી પડેલી રાજકોટ પશ્ચિમ (રાજકોટ - 2) બેઠક માટે આજે ગુજરાત પ્રદેશ કોંગ્રેસે પોતાના ઉમેદવાર તરીકે જયંતીભાઇ કાલરિયાનું નામ જાહેર કર્યું છે. જયંતીભાઇ કાલરિયા બીજા નોરતે એટલે કે 26 સપ્ટેમ્બરે પોતાનું ઉમેદવારી પત્ર ભરશે. નોંધનીય છે કે ભાજપના ઉમેદવાર વિજય રૂપાણીએ ભાજપના અગ્રણી નેતાઓ સાથે આજે ઉમેદવારી પત્ર ભરી દીધું છે